***ПРОЕКТ***

***Мовно-літературна галузь***

***Освітній компонент*:**

 **Мови корінних народів та національних меншин України у** **закладах загальної середньої освіти з навчанням мовами корінних народів, національних меншин**

|  |
| --- |
| **навчальна програма з румунської мови для 3-4 класів закладів загальної середньої освіти з навчанням румунською мовою****Літературне читання** |

Citirea literară

Notiţă explicativă

Citirea literară are ca scop formarea la elevi a competenţei de citire ce serveşte drept bază a ariei curriculare de comunicare şi cunoaştere, de familiarizare cu cartea pentru copii ca artă a cuvântului, conducând la pregătirea sistematică pentru studierea literaturii în următoarele clase.

În procesul instruirii se formează cititorul care este apt de citirea de sine-stătător, de creaţie, i se dezvoltă capacitatea de comunicare şi dezvoltare literară, potenţialul intelectual, îşi formează imagini şi noţiuni despre morală şi etică, îşi îmbogăţeşte simţămintele, se dezvoltă în cotinuu necesitatea de citire.

Pentru atingerea scopurilor numite mai sus este necesar să se îndeplinească următoarele sarcini:

* Formarea la elevi a deprinderilor de citire ca aspect al comunicării;
* Familiarizarea elevilor cu literatura de autor, cu specii diferite, cu tematică diversă; formarea la elevi a valorilor sociale şi moral-etice cu ajutorul personajelor literare;
* Formarea deprinderilor de a asculta, a înţelege, de a analiza diferite specii literare şi texte cu întrebuinţarea noţiunilor elementare literare;
* Devoltarea comunicării elevilor în vederea formării deprinderilor de a-şi crea propria părere în baza textului citit sau ascultat;
* Formarea la elevi a depinderilor de a lucra în mod independent cu diferite tipuri de texte şi diferite cărţi penru copii; posibilitatea de a găsi ceva nou, selectarea informaţiei pentru instruire şi educaţie;
* Dezvoltarea activităţii de creaţie literară la elevi;
* Educarea în spiritul necesităţii sistematice de citire ca formă de cunoaştere a lumii, autoinstruire şi autodezvoltare general-culturală.

Ţinând cont de scopul propus şi sarcinile ariei curriculare a disciplinei în cauză se desprind următoarele linii principale: tematica citirii, deprinderile citirii, experienţa activităţii de citire şi activitatea literară.

Scopul principal al citirii în clasele primare este formarea deprinderilor de citire conştientă, expresivă, corectă, de citire cu voce tare şi în gând; formarea priceperilor elementare de receptare a literaturii artistice şi a textelor de popularizare a ştiinţei; de educaţie morală, estetică, ecologică a copiilor pe baza formării reprezentărilor elementare, a atitudinii faţă de cele citite. Lectura este orientată spre formarea la elevi a cititului ca activitate, ca mijloc de dobândire a unor noi cunoştinţe şi ca mijloc de comunicare, spre familiarizarea lor cu literatura ca artă a cuvântului, ca mijloc de reflectare a realităţii, spre dezvoltarea capacităţii de a percepe integral un text artistic în unitatea conţinutului şi a formei, care pune temelia autoinstruirii şi autodezvoltării elevului, care formează bazele educării personalităţii. Se urmăreşte trecerea treptată la trezirea interesului pentru citirea de sine stătătoare, perfecţionarea gustului faţă de alegerea literaturii pentru citit.

Dezvoltarea vorbirii în cadrul lecţiilor de citire reprezintă punctul de plecare în dezvoltarea capacităţii de a comunica, de a discuta şi în cadrul altor discipline de învăţământ. Gruparea materialului de lucru din cadrul lecţiilor de citire poate fi făcută astfel: literatură artistică (română şi străină în traducere românească), literatură ştiinţifico-artistică, literatură informativă, periodică.

În toate subcompartimentele citirii sunt prevăzute şi separate convenţional pentru a atrage atenţia pedagogului asupra sarcinilor concrete ce urmează să fie realizate. În procesul instructiv-educativ, formarea are loc simultan, în contextul fiecărei lecţii, pe baza operelor citite.

Pe parcursul întregii activităţi ce se desfăşoară în cadrul lecţiilor de citire elevilor trebuie să li se cultive procesul de dezvoltare a vorbirii şi educarea sentimentului de cultură a comunicării. Programa actuală formează condiţiile de trecere consecutivă la educarea elevilor pentru formarea deprinderilor de citire de sine stătător.

Componenta de bază a conţinutului învăţării citirii în clasele primare se strucutrează conform următoarelor principii: tematico-literar, artistico-estetic, teoretico-literar.

Obiectivele principale ale disciplinei respective sunt: perfecţionarea în continuare a deprinderilor de citire conştientă, corectă, cursivă şi expresivă; de citire cu voce tare şi în gând; formarea priceperilor de lucru cu textul şi cartea; însuşirea noţiunilor elementare despre literatura artistică şi ştiinţifico-populară; dezvoltarea limbajului, a gândirii şi a imaginaţiei; dezvoltarea dragostei faţă de carte ca sursă de cunoştinţe şi satisfacţie estetică; educarea calităţilor morale şi civice, a atitudinii conştiente faţă de realitate şi faţă de sine.

În alegerea operelor pentru citire, cel mai frecvent aplicate sunt principiile tematico-literar şi artistico-estetic. Tematica selectată pentru citire în clasele primare oglindeşte viaţa şi activitatea copiilor, cunoaşterea şi protejarea mediului înconjurător, comportarea în societate, abecedarul bunei conduite, respectul şi grija faţă de părinţi, cunoaşterea şi păstrarea obiceiurilor şi a tradiţiilor populare, cunoaşterea meseriilor, a descoperirilor ştiinţei şi tehnicii ş. a.

În legătură cu particularităţile de vârstă ale copiilor se adaugă treptat şi alte tematici pentru a trezi interesul şi asupra altor specii literare. Programa la citire în clasele primare prevede includerea operelor scriitorilor clasici şi contemporani, a unor opere din literatura universală, a unor texte din periodice.

Operele care se subordonează principiului artistico-estetic presupun o înaltă măiestrie artistică a redării farmecului textului. Conţinutul acestor opere pătrund adânc în sufletul copilului, pentru a dezvolta armonia simţului şi a frumuseţii, formarea viziunii asupra lumii înconjurătoare.

Aplicarea principiului teoretico-literar prevede formarea unui sistem de pregătire a copilului pentru cunoaşterea elementară a unor specii literare. El se bazează mai mult pe cunoaşterea practică a acestor noţiuni. În timpul analizei textului elevii trebuie să recunoască tipul, tematica textului, ideea principală, specia literară, personajele, limbajul şi expresivitatea limbii autorului.

Programa la citire este alcătuită conform Standardelor de Stat, incluzând următoarele compartimente: Tematica citirii. Formarea şi dezvoltarea deprinderilor de citire calitativă. Cunoaşterea elementară a noţiunilor de teorie literară. Lucrul cu textul literar şi recunoaşterea specificului acestuia. Analiza operei după structură şi conţinut. Mijloacele artistice folosite pentru sporirea expresivităţii, a stării emoţionale faţă de conţinutul operei ascultate sau citite. Capacitatea de creaţie a elevilor pe baza celor citite.

**1. Tematica citirii**

În clasele primare sunt incluse operele celor mai de vază scriitori clasici şi contemporani, atât din cadrul literaturii naţionale, cât şi din literatura universală pentru copii. Textele (fragmente sau texte integrale) au ca teme elemente din lumea înconjurătoare (anotimpurile, fauna şi flora), dar şi relaţiile interumane (familia, prietenia).

**2. Formarea şi dezvoltarea deprinderilor de citire calitativă**

Acest subcompartiment prevede volumul şi nivelul de cunoştinţe, priceperi şi deprinderi referitoare la următoarele aspecte:

* Tehnica citirii – corectă din punctul de vedere al reproducerii semnelor grafice şi ortoepice; felurile ei – cu voce tare şi în gând; calităţile – corectă, conştientă, cursivă şi expresivă; viteza – lentă, înceată, accelerată, sacadată.
* Formarea priceperilor de lucru cu manualul.

Deprinderile de citire se formează şi se dezvoltă treptat în fiecare clasă, reieşind din posibilităţile şi particularităţile psihologice ale copiilor. Manualul este posibil pentru studierea în general şi în particular a literaturii.

**3. Cunoaşterea elementară a noţiunilor de teorie literară**

În acest subcompartiment sunt indicate cunoştinţele elementare din teoria literaturii, ce trebuie să fie însuşite de elevi pe cale practică. Acestea sunt noţiunile care se referă la clasificarea operelor literare după genuri şi specii (povestire, poveste, snoavă, legendă, doină, baladă, poezie, ghicitoare, proverb, fabulă ş.a.)

**4. Lucrul cu textul literar şi recunoaşterea specificului acestuia**

În structura operei literare intră: tema, ideea principală, compoziţia, subiectul, personajele, modul şi mijloacele de caracterizare a personajelor. Elevii însuşesc aceste noţiuni în mod practic, în timpul citirii şi în timpul analizei unor opere din manual.

Metodele şi procedeele pe care le vor folosi pot servi drept scop în vederea atingerii stărilor emoţionale (pozitive şi negative) la elevi în vederea dezvoltării gândirii logice şi a imaginaţiei. În manual şi în programă sunt prevăzute astfel de tipuri de texte. Sesizând expresivitatea mijloacelor plastice folosite de autor, elevii vor trebui să descopere atitudinea autorului faţă de cele relatate şi să-şi expună propria lor părere.

**5. Analiza operei după structură şi conţinut**

În timpul analizei operei literare, o atenţie deosebită trebuie să se acorde cuvântului ca mijloc de reflectare a realităţii. La început elevii citesc texte în care oglindirea vieţii înconjurătoare se face cu ajutorul cuvintelor simple, cunoscute şi înţelese copiilor. Apoi, treptat, operele incluse în manualele de citire devin tot mai complicate după conţinut, în funcţie de specificul limbii şi compoziţie.

**6. Mijloacele artistice folosite pentru sporirea expresivităţii, a stării emoţionale faţă de conţinutul operei ascultate sau citite**

Citirea devine mai complicată fiindcă trebuie implicată capacitatea de a pătrunde în sensul şi semnificaţia cuvintelor, a expresiilor plastice, de a vedea prin intermediul lor ceea ce a văzut şi l-a impresionat pe autor. Imaginaţia îl ajută pe elev să recreeze în conştiinţa sa reprezentările, tablourile naturii, evenimentele, faptele zugrăvite în opera literară, să facă legătura dintre ele şi să şi le închipuie concret în cele mai caracteristice aspecte şi modalităţi de manifestare; pe baza imaginilor apărute, a emoţiilor şi sentimentelor trăite în timpul citirii, să recepţioneze esteticul realităţii descrise şi să-şi formeze o atitudine proprie faţă de cele relatate.

La evidenţierea ideii principale, a desfăşurării subiectului în opera literară, la caracterizarea eroilor, a sentimentelor relatate în operă, trebuie să se ţină cont de unitatea orientării artistico-estetice, de conţinut şi formă şi să se analizeze în contextul ei.

Elevii din clasele primare trebuie să fie pregătiţi din timp pentru receptarea operelor literare care au un conţinut ce nu-şi poate avea încă sprijin în experienţa lor personală.

**7. Capacitatea de creaţie a elevilor pe baza celor citite**

Având ca punct de plecare materialul artistic receptat (prin audiere sau prin lectură proprie), elevii vor fi capabili să creeze, la rândul lor, mesaje pe care le vor transmite pe cale orală sau pe cale scrisă. În felul acesta ei vor reacţiona în mod creativ la mesajul transmis.

Scopul principal în lucrul cu cartea este trezirea interesului de citire independentă.

Distribuirea materialului în programă pentru studierea în clasele primare s-a întocmit în conformitate cu principiul concentric, luându-se în consideraţie accesibilitatea cunoştinţelor propuse pentru fiecare clasă, gradarea lor de la simplu la compus.

Un rol deosebit în concretizarea, lărgirea şi aprofundarea cunoştinţelor materialului de studiu îl joacă audiovizualul. De aceea se recomandă utilizarea diferitelor mijloace pe care le pune la dispoziţie ştiinţa şi tehnica modernă.

Clasa a III –a (2 ore pe săptămână)

|  |  |  |
| --- | --- | --- |
| Кількість годинNr de ore | Очікувані результати навчально- пізнавальної діяльності учнівRezultatele prognozate ale activității de învățare și cunoaștere a elevilor | Зміст навчального матеріалу Conținuturile învățării |
|  | **Linia de conținuit Comunicare orală (ascultare, vorbire, interacţiune)** |
|  | Elevul / elevasă sesizeze succesiunea logică a secvenţelor dintr-un mesaj oral;să formuleze întrebări pentru a stabili sensul total al mesajului;să sesizeze corectitudinea gramaticală a unui enunţ oral;să sesizeze realizarea acordului între subiect şi predicat;să sesizeze realizarea acordului între adjectiv şi termenul regent;să înţeleagă sensul unui cuvânt nou;să semnalizeze prin mijloace verbale şi nonverbale (gesturi, mimică) înţelegerea unui mesaj transmis;să folosească corect materialul studiat în propoziţii, în texte;să manifeste interes faţă de interlocutor în comunicare, în diferite situaţii;să alcătuiască texte orale scurte pe baza unui plan simplu de idei dat; | Ordonarea temporală a secvenţelor unui mesaj oral;Formularea de întrebări: din ce cauză? cu ce scop? cu ce condiţie?Sesizarea intuitivă a structurilor gramaticale (morfologice, sintactice) corecte sau incorecteAcordarea predicatului cu subiectul;Acordarea şi modificarea formei adjectivului, prin schimbarea genului sau a numărului substantivului;Înlocuirea cuvântului nou prin sinonime;Practicarea exerciţiilor de mimică (practic);Sesizarea corespondenţei verbale sau nonverbale;Diversitatea situaţiilor de comunicareDialogarea: elev-învăţător, elev-elevi; practicarea unor jocuri de rol; conştientizarea relaţiei ascultător-vorbitor |
|  | **Linia de conținut Citirea / lectură** |
|  | Elevul /elevasă încerce să formuleze unele concluzii despre creaţia populară orală;să poată deosebi creaţia populară de creaţia cultă;să observe realul şi fantasticul, sensul propriu şi cel figurat al unor titluri;să memoreze poezii despre şcoală;să cunoască autori ce au scris despre şcoală;să observe specificul frumosului toamnei sub diferite aspecte;să memoreze poezii despre acest anotimp;să participe la serbările ce se petrec în acest anotimp;să păstreze chipul fiinţei dragi – mama;să conştientizeze importanţa valorilor familiei;să respecte regulile de politeţe în societate;să demonstreze prin comportarea proprie politeţea şi disciplina;să participe cu propriile posibilităţi la păstrarea şi continuarea obiceiurilor şi a tradiţiilor de iarnă;să memoreze şi practic să demonstreze obiceiuri şi tradiţii de iarnă;să conştientizeze valoarea adevăratei prietenii;să păstreze şi să demonstreze practic prietenia faţă de colegii de clasă; de scoală;să-şi îmbogăţească arsenalul literar;să indice numele şi prenumele scriitorilor clasici (M. Eminescu, I. Creangă, V. Alecsandri ş. a), cât şi numele altor scriitori cu ale căror opere au luat cunoştinţă;să păstreze grija şi responsabilitatea faţă de orice suflare de pe pământ;să contribuie la păstrarea responsabilităţii faţă de natură;să memoreze poezii despre animale, păsări, insecte;să observe frumuseţea renaşterii naturii;să participe la serbările consacrate anotimpului primăverii;să cunoască şi să respecte sărbătorile de stat şi religioase;să memoreze poezii şi texte peferate;să valorifice din plin bogăţiile de care dispune vara; | **Creaţia populară orală**De ce nu pot arborii umbla?. Proverbe, zicători, ghicitori. Cântec popular. Lupul, calul şi puiul de vulpe. Lemnul că-i lemn şi tot nu iartă. Mioriţa.**Şcoala**Septembrie (M. Lutic). Buchiile lui Ion Creangă (după S. Vangheli). Şcoala vacanţei (A. Suceveanu). O faptă generoasă (după Edmondo de Amicis). Gluma (I. Druţă).**Toamna**Toamna (E. Dragoş). Toamna la bunelul (D. Matcovschi). Un licurici grăbit (după D. Toma). Toamna (O. Cazimir). Toamna (O. Goga). Povestea codrului (M. Eminescu). Ce te legeni, codrule (M. Eminescu). De ce au plecat fructele din livadă.**Familia**Mi-e dor de tine, mamă (Gr. Vieru). Ochii mamei (S. Vangheli). De-a şcoala (P. Stoicescu). Bunicul (după B. Şt. Delavrancea).**Disciplină, politeţe**. Obiceiuri bune (C. Janczarski). Locul cel mai bun (V. Sivetidis). Ce e bine şi ce-i rău (V. Maiakovski). Cei doi Pauli (V. Sivetidis). Tu ştii cum să te porţi? (după H. Pukk).**Iarna. Obiceiuri şi tradiţii**Iarna (după B. Şt. Delavrancea). Gerul (V. Alecsandri). Cătunul de sticlă (T. Arghezi). În seara de Crăciun (G. Coşbuc). Pluguşorul (din creaţia populară).**Prietenie**Ţapul şi şarpele (P. Ispirescu). Doi prieteni credincioşi (basm popular macedonean). Trei prieteni (V. Oseeva). Povestire despre datorie, prieteni şi prietenie (P. Stoicescu). Băiatul cu poveştile (C. Theodorescu**Literatura clasică pentru copii**Punguţa cu doi bani (după I. Creangă). Când stăpânul nu-i acasă! (E. Gârleanu). Greierele şi furnica (A. Donici).**Grija faţă de natură**Căţeluşul şchiop (E. Farago).Libertatea turturelelor (poveste populară chinezească). Face oricine ce vrea (A. Blandiana). De ce se duşmăneşte câinele cu pisica (din creaţia populară). Răsărita (G. Vieru).**Primăvara**Mărţişorul (din creaţia populară). Martie (I. Andrei). Primăvara (S. Vangheli). Oaspeţii primăverii (V. Alecsandri). Oaspeţii primăverii (şezătoare).**Sărbători ale primăverii**Duminica Floriilor. Ouăle de Paşti. Coşurile de Paşti. La Paşti (G. Coşbuc). La Paşti (G. Topârceanu). Obiceiuri de Paşti.**Vara**Vara (D. Zamfirescu). Vara (D. Botez). Pupăza din tei (I. Creangă). |
|  | **Linia de conținut Scrierea/redactarea** |
|  | Elevul / elevasă poată determina conţinutul aproximativ al unei cărţi cunoscute după elementele ei: foaia de titlu, cuprinsul, prefaţa;să poată nota (pe fişe) datele despre carte de pe foia de titlu.să-şi formeze dragostea faţă de colecţionarea cărţilor în biblioteca personală şi a clasei; să se formeze priceperea de a alege cartea pe tema recomandată de învăţător şi de a citi din ea în mod individual, aplicând cunoştinţeleacumulate la lecţiile de citire;să se dezvolte priceperea de a se orienta în conţinutul manualului, de a lucra asupra întrebărilor şi temelor;să se folosească de ilustraţii şi ima-gini;să folosească dicţionarul explicativ din manual;să stabilească legătura interioară dintre propoziţiile şi frazele din care este compus textul;să sesizeze ideea principală a operei, a unui fragment din ea;să poată găsi ideea principală din textul citit, care nu este formulată direct de autor; exprimarea prin cuvintele proprii sau echivalarea cu un proverb cunoscut;să determine atitudinea autorului faţă de cele relatate şi înţelegerea modului în care ea este exprimată – direct sau indirect (Ce părere are autorul faţă de personajul descris, fapta săvârşită? Sunt în text cuvinte de apreciere sau nu? Cum putem afla care este atitudinea autorului?);să poată alege un fragment pentru a-lpovesti sau a-l citi expresiv;să poată explica comportarea personajelor prin evidenţierea motivelor care stau la bază (fapta – ce a făcut?, motivul – de ce?);să compare faptele personajelor şi să le aprecieze;să caracterizeze personajele, extrăgând din text materialul respectiv. | Elementele cărţii: foaia de titlu, cuprinsul, prefaţa, adnotaţia, postfaţaFamiliarizarea cu fişierul şi registrul tematic “Ce să citim?” Memorarea câtorva nume de autori şi titluri de cărţi din creaţia lor.Utilizarea materialului pus la dispoziţie de manual. Valorificarea deplină a resurselor manualului.Înţelegerea şi analizarea textului citit. Exprimarea opiniei personale referitor la textul citit.Sesizarea particularităţilor personajelor literare. Caracterizarea personajelor din textele citite. |
|  |  |  |
|  | **Linia de conținut cercetarea mijloacelor de informare în masă** |
|  | Elevul /elevasă poată deosebi de sine stătător operele literare;să poată găsi după cuprins textele aceluiaşi scriitor sau cele apropiate ca temă, specie literară ş. a.;să se formeze priceperea de a deosebi speciile literare (de care elevii au luat cunoştinţă) după însuşirile lor caracteristice;să poată denumi de sine stătătortema şi ideea principală a operei;să evidenţieze mijloacele artistice de exprimare în operă, înţelegând rolul lor;să-şi expună părerea proprie referitor la evenimentele, faptele, acţiunile personajelor;să pună întrebări de sine stătător la conţinutul celor cititesă cunoască particularităţile povestirii;să facă diferenţa între personajele principale şi cele secundaresă p să cunoască particularităţile poeziei;să poată recita pe de rost 8-10 poeziisă cunoască particularităţile poveştii;să numească subiectul a 4-5 poveşti (texte aparţinând atât literaturii populare, cât şi literaturii culte);să cunoască particularităţile proverbului;să ştie 8-10 proverbe; să înţeleagă şi să explice sensul; să le poată aplica în viaţă;să cunoască particularităţile fabulei;să formuleze morala fabulelor citite;să cunoască particularităţile snoavei;să caracterizeze personajele tradiţionale ale snoavei;să cunoască particularităţile legendeisă se dezvolte capacitatea de a analiza şi percepe conţinutul şi forma operei literare;să determine tema, personajele, împrejurările, în care se desfăşoară acţiunea prezentată în text, descrierea tablourilor;formarea priceperii de a determina părţile componente ale textului: introducerea, cuprinsul şi încheierea;formarea capacităţii de a reproduce rezumativ şi selectiv conţinutul unui text;să determine tema şi succesiunea acţiunii descrise în text;să sesizeze corelaţia dintre fapte, evenimente, evidenţierea gândului principal;să împartă textul în fragmente logice şi să alcătuiască planul de idei;să expună oral sau în scris, detaliat sau rezumativ conţinutul textului după plan (folosind schema structurii textului, mijloacele artistice expresive ale vorbirii orale).  | .Aprofundarea şi dezvoltarea reprezentărilor despre opera literară şi procedeele aplicate la analiza ei;**Povestirea** (reflectă evenimente, întâmplări, fapte concrete din viaţă prin imagini artistice); personajele principale şi secundare în povestire**Poezia** (modalitatea de zugrăvire în versuri a vieţii înconjurătoare, de exprimare a sentimentelor, dorinţelor şi gândurilor).**Povestea**. Elementul fantastic; poveşti populare şi poveşti culte.**Proverbul** (textul care conţine o învăţătură, un sfat, o înţelepciune).**Fabula**. Personajele fabulei, conţinutul alegoric (fără folosirea termenului), morala.**Snoava** (text literar cu caracter umoristic, hazliu); personajele tradiţionale ale snoavei – Păcală şi Tândală.**Legenda** (text literar ce oglindeşte în mod fantastic provenienţa unor animale, plante, păsări, localităţi reale, ce există cu adevărat).Familiarizarea cu **mijloacele limbajuluiartistic**: cuvinte cu sens figurat, rolul lor emotiv şi sugestiv în context; comparaţia (cu cine sau cu ce se compară obiectul?, cu ce scop?); personificarea (cu ce trăsături caracteristice ale omului este înzestrat obiectul?, de ce?). Aprofundarea cunoştinţelor despre modalităţile de exprimare a stărilor afective ale vorbitorului (tempoul, intensitatea vocii, tonul).; |
|  | **Linia de conținut Cercetarea fenomenelor lingvistice** |
|  | Elevul /eleva |  |
|  | Sistematizare și generalizare |  |

Clasa a IV –a(2 ore pe săptămână)

|  |  |  |
| --- | --- | --- |
| Кількість годинNr de ore | Очікувані результати навчально- пізнавальної діяльності учнівRezultatele prognozate ale activității de învățare și cunoaștere a elevilor | Зміст навчального матеріалу Conținuturile învățării |
|  | **Linia de conținuit Comunicare orală (ascultare, vorbire, interacţiune)** |
|  | Elevul /elevasă se formeze deprinderea de citire coerentă, cursivă şi expresivă în conformitate cu normele limbii literare;să se formeze capacitatea de a-şi regla viteza citirii în concordanţă cu ritmul propriu al vorbirii;să-şi regleze respiraţia în timpul citirii;să folosească mijloacele principale de expresivitate – pauzele, accentuallogic, tonul şi tempoul citirii ca dovadă de înţelegere a celor citite;să se formeze deprinderea de a practica diferite tipuri de citire: compactă, selectivă, comentată, pe roluri;să se formeze deprinderea de citire conştientă în gând a textelor aparţinând diferitelor specii literare: de a se pregăti independent pentru citirea expresivă a textului artistic sau ştiinţifico-popular, de a interpreta textul citit; | În clasa a IV-a elevii trebuie să citească numai pe cuvinte întregi şi cu o viteză apropiată de ritmul vorbirii proprii, în conformitate cu normele limbii române literare.Perfecţionarea în continuare a deprinderilor de citire până laautomatizare.Consolidarea citirii conştiente şi expresive. |
|  | **Linia de conținut Citirea / lectură** |
|  | Elevul /elevasă-şi îmbogăţească tezaurul folcloric;să poată reda conţinutul speciei fol-clorice citite;să poată distinge specia folclorică;să observe lumea ştiinţei şi a frumosului din carte;să memoreze texte despre învăţământ;să distingă rolul învăţăturii în viaţa omului;să valorifice bunurile acestui anotimp şi să identifice imaginile artistice care redau frumuseţile toamnei;să-şi îmbogăţească cunoştinţele cu noi autori ce au scris despre acest anotimp;să cinstescă numele neamului;să memoreze poezii şi texte despre familie;să respecte şi să ajute familia în diferite situaţii;să ocrotească mediul înconjurător;să memoreze poezii şi fragmente din textele preferate;să ajute practic vieţuitoarele întâlnite în caz de nevoie;să participe la înscenările teatralizate;să memoreze poezii, texte preferate despre acest anotimp;să poată deosebi binele de rău;să procedeze în aşa fel, încât să nu facă rău altora;să îmbrăţişeze dragostea faţă de o meserie; să ştie că orice meserie este frumoasă;să aducă bucurii mesria preferată;să cunoască diferite specii literare şi autori pentru copii;să memorizeze 2-3 fragmente în proză;să numească temele principale ale literaturii pentru copii;să observe frumuseţea primăverii cântată de diferiţi maeştri ai cuvântului;să participe la serbările asectui frumos anotimp;să descopere noutăţi;să citească şi să-şi îmbogăţească cunoştinţele cu descoperirile din diverse domenii;să poată generaliza şi unifica;să participe la activităţile petrecute în acest anotimp. | **Din comoara folclorului**Legenda bujorului. Morarul. Oaia Năzdrăvană. Fata ciobanului cea înţeleaptă. Ciocârlia, vulpea şi ogarul**Toate drumurile pornesc din şcoală**În drum spre şcoală (C. Theodorescu). Jurjac sau George Enescu (V. Huber). La şcoala iepuraşilor (Gr. Vieru). Învăţătoarea (M. Roman). Cum am învăţat carte (M. Gorki). Bătrânii învăţători (Gr. Vieru).**Toamna**Toamna (R. Robu). Zilnicul Toamnei (A. Suceveanu). Spărgătorul de nuci (S. Vangheli). Toamna Ţesătoare (V. Alecsandri). Culesul porumbului (I. Agârbiceanu). Balada unui greier mic (G. Topârceanu).**Familia**Întâlnire cu mama (N. Labiş). Bunicul şi nepotul (Fraţii Grimm). Cine a cinstit numele tatălui său (V. Sivetidis). Doi fraţi. Tatăl şi cei zece feciori (Al. Mitru).**Grija faţă de vieţuitoare**Gândăcelul (E. Farago). Grivei (E. Gârleanu). Sticletele (M. Sadoveanu). Bivolul şi coţofana (G. Topârceanu). Cerbul şi leul (Esop**Iarna**Iarna (V. Alecsandri). Moş Crăciunii (S. Vangheli). Capra. Gruia şi Novac.**Ce e bine şi ce-i rău?**Doi fraţi cuminţi (E. Farago). O singură condiţie (M. Sântimbreanu). Măscăriciul (N. Casian). Razele dimineţii (K. Uşinski). Zăpăcitul (L. Deleanu).**Meserii**Bondarul leneş (E. Farago). Cine este cel mai puternic pe pământ (Al. Mitru). Cele mai frumoase mâini. Cea mai de cinste meserie (V. Sivetidis). Ce miros au meseriile (G. Rodari). Ce voi fi?**Literatura pentru copii**Racul, broasca şi o ştiucă (A. Donici). Făt-Frumos din Lacrimă (M. Eminescu). Puiul (I. Al. Brătescu-Voineşti).**Primăvara**Scrisoare către primăvară (V. G. Popa). Luna lui Martie. Cântec de primăvară (Şt. O. Iosif). Primăvara (V. Alecsandri). Concertul primăverii (G. Coşbuc). Frun­za (E. Gârleanu).**Descoperiri ale ştiinţei şi tehnicii**Bucuriile (V. Sivetidis). Hai să ne scăldăm în cer (A. Suceveanu). Universul. Ciobănaşul şi trăsnetul (M. Mohor).**Vara**Vară (O. Cazimir). La cireşe (I. Creangă). Vara (N. Labiş). La balul anotimpurilor. |
|  | **Linia de conținut Scrierea/redactarea** |
|  | Elevul / elevasă se formeze capacitatea de a-şi îmbogăţi permanent vocabularul cu cuvinte noi, de a-l activiza în procesul comunicării şi al activităţii cognitive;să se formeze deprinderea de a citi sistematic literatură artistică, ştiinţifică, presa periodică, folosindu-se pentru orientare de indicii bibliografici şi seriile de cărţi pentru lectura claselor primare;să se formeze priceperea de a lucra cu enciclopedia şi cu dicţionarele şcolare;memorarea denumirilor cărţilor şi a autorilor;să perfecţioneze deprinderea de a reproduce conţinutul celor citite (în întregime şi pe episoade), de a alcătui o povestire despre personajul literar, folosindu-se de plan;să poată aprecia corect cartea citită;să poată prezenta conţinutul unei cărţi sau a unui episod din ea prin ilustraţii, modelaj, desen-aplicaţiesă poată folosi în mod independent literatura distractivă în scopul organizării plăcute a odihnei, timpului liber. | Aprofundarea cunoştinţelor despre literatura artistică, ştiinţifică, publicistică şi informativă. Familiarizarea (la un nivel accesibil) cu literatura informativăMemorizarea a 3-5 denumiri de cărţi pe temele studiate şi a autorilor.Dezvoltarea capacităţii de a reproduce rezumativ şi selectiv conţinutul unei opere literare. Utilizarea planului în alcătuirea unei povestiri despre un personaj literarUtilizarea literaturii ca mijloc de petrecere a timpului liber.**Activităţi practice**În ciclul primar se recomandă următoarele tipuri de lucrări practice: * Colectarea materialului în legătură cu tematica citirii.
* Pregătirea matineelor dedicate sărbătorilor naţionale şi şcolare.

Participarea activă la săptămâna cărţii, la sărbătoarea limbii, la mărţişor, la manifestările dedicate clasicilor literaturii, contemporanilor, la întâlniri cu scriitori, la şezători literare sau la expoziţii de carte. |
|  |  |  |
|  | **Linia de conținut cercetarea mijloacelor de informare în masă** |
|  | Elevul /elevasă indice numele şi prenumele scriitorilor clasici (M. Eminescu, I. Creangă, V. Alecsandri ş. a), cât şi numele altor scriitori cu ale căror opere s-au întâlnit pe parcursul învăţământului primar;să numească subiectul a 6-7 poveşti (texte aparţinând atât literaturii populare, cât şi literaturii culte);să-şi exprime propria părere referitoare la opera citită;să înţeleagă conştient şi suficientconţinutul textului, să reţină ideea principală în textele citite sau ascultate;să poată deosebi de sine stătător operele literare (în funcţie de specia literară în care se încadrează);să se dezvolte capacitatea de analiză elementară a operei literare după conţinut şi formă;să ştie 8-10 proverbe, să înţeleagă să explice sensul şi să le poată aplica în viaţă;să poată deosebi felurile poveştilor populare (poveşti despre animale, povestiri fantastice ş. a.);să cunoască particularităţile speciilor literare studiate;să înţeleagă specificul desrierii în versuri;să poată reda de sine stătător conţinutul textului (ţinând cont de tipul expunerii), întrebuinţând elementele de descriere (natura, aspectul exterior al personajului), imaginaţia, accentuând atenţia asupra esenţialului;să poată reda de sine stătător conţinutul textului (ţinând cont de tipul expunerii), întrebuinţând elementele de descriere (natura, aspectul exterior al personajului), imaginaţia, accentuând atenţia asupra esenţialului;să determine tema şi subiectul, ideea principală exprimată direct sau indirect de autor;să înţeleagă poziţia autorului faţă de evenimentele, fenomenele şi personajele descrise şi să-şi exprime atitudinea proprie faţă de ele;să poată împărţi textul în fragmente logice şi să alcătuiască planul acestuia;să poată să deosebească nuanţele de sens ale cuvintelor şi expresiilor plastice;să poată folosi cuvinte şi expresii, care să zugrăvească plastic personajele, evenimentele, natura;să se dezvolte priceperea de a utiliza corect mijloacele artistice şi expresivitatea verbală (tempoul, timbrul, pauza psihologică şi accentul logic, melodia vorbirii) lareproducerea gândurilor şi a sentimentelor, exprimate în textul literar şi în vorbirea propriesă-şi expună părerea proprie asupra evenimentelor, a faptelor personajelor;să aprecieze părerea autorului faţă de personaj, să explice cum este oglindit în operă;să caracterizeze personajele literare după faptele şi motivele ce le-au generat, după sentimentele trăite, ţinuta şi înfăţişarea lor exterioară; | . Sintetizarea reprezentărilor despre opera literară şi procedeele aplicate la analiza ei.Povestea, legenda, snoava, ghicitoarea, proverbul ca opere din creaţia populară oralăPovestirea, povestea, basmul, poezia şi fabula ca opere din creaţia literară a scriitorilor.Pastelul – prezentare generală (descrierea naturii în versuri).Perfecţionarea continuă a capacităţii de interpretare a operelor literare (prin povestire, înscenare, răspunsuri la întrebări care cer explicaţie, argumentarea unui gând, păreri).Îmbogăţirea vocabularului elevilor pe baza operelor citite.Reprezentări despre pauza psihologică (accentuarea prin pauză a schimbărilor de ordin afectiv, a modificărilor în comportarea personajelor) |
|  | **Linia de conținut Cercetarea fenomenelor lingvistice** |
|  | Elevul /eleva- |  |
|  | Sistematizare și generalizare |  |